बे हाबाफारियाव बाहागो लानानै रबिराम नार्ज्जारीया बुंथियो दि- सियालमारि प्राइमारियाव 8 नं द’तमा बियाबानि बिजाथि प्रकास बसुमातारीखौ देरहाहोनो जि एस पि आरो इउ पि पि एलनिफ्राइ सा ब्रैजिद’ सुबुंफोरा हाबफैयो। बे समा माइ हानायनि बोथोर अब्लाबो राज्यो राजाफोरा खामानिफोरखौ गारनानैब्लाबो बि पि एफ दोलोखौ मोजां मोननानै लैहोर लैहोर फैदों। बिस्वजिद दैमारीया जे थांखि लादों बेयो मोनसे गोरोन्थि थांखि दाबो बिथाङा सम दं बि पि एफ दोलोआव हाबफैफिननो हायो होननाबो बिथां नार्जारीआ बुङो। मानोना बि जे पि बादि मोनसे दोलोआ बि टि सि आव जेबो हाबा मावनो हाया होननाबो बुङो।